5 Jehofa o bonagatša seka sa boitshwaro ka mo go phethagetšego, ka gobane mediro ya gagwe ka moka e phethagetše. (Doit. 32:4) Eupša rena ga se ra phethagala. Ka gona, e le gore re kwešiše seka sa boitshwaro, re swanetše go hlahloba mohlala wa Jehofa e le gore re tle re kgone go mo ekiša. Ke maemong afe moo Jehofa a ilego a bontšha boitshwaro? 10 Ka tlhahlo ya Kgoši ya rena, re le batho ba Modimo re dirišitše mekgwa e fapafapanego go fihlelela batho ba bantši ka mo go ka kgonegago ka ditaba tše dibotse. Mekgwa yeo e bile bohlokwa kudukudu nakong ya ge bagoeledi e be e le ba sego kae ka palo. (Bala Mateo 9:37.) Ka mohlala, nywageng e mentši e fetilego re be re diriša dikuranta go bolela ditaba tše dibotse. Ngwanabo rena Russell o be a romela polelo ya Beibele go boradikuranta beke e nngwe le e nngwe. Ke moka bona ba be ba romela dipolelo tšeo tša gagwe Canada, United States le Yuropa. Ka 1913, dipolelo tša Ngwanabo rena Russell di be di šetše di gatišwa dikuranteng tše 2 000 gomme di balwa ke batho ba 15 000 000!